**Pápakörnyéki Önkormányzatok**

**Feladatellátó Társulás**

**Elnökétől**

**8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2013. szeptember 12–i ülésének . napirendjéhez**

**Tárgy: Pápakörnyéki Önkormányzatok Feladatellátó Társulás (neve 2013. június 30-ig Pápai Többcélú Kistérségi Társulás) I. félévi gazdálkodásáról szóló beszámoló.**

**Tisztelt Társulási Tanács!**

A Társulás 2013. évi költségvetése tervezésekor meglévő nagyfokú bizonytalanság egyértelműen tükröződik az I. félévi gazdálkodás adataiban.

A teljesen átalakított központi finanszírozás azt eredményezte, hogy a bevételek és kiadások kapcsán viszonylag kis mozgástér mellett kellett megtervezni az egyes feladatok pénzmozgását.

A legnagyobb kihívás a házi segítségnyújtás kapcsán merült fel. Számolnunk kellett azzal, hogy az eredetileg, koncepcióban tervezetthez képest magasabb ugyan az azt igénybe vevő ellátottak száma, ugyanakkor figyelembe kellett venni, hogy év közben a társulásban e faladatot ellátó több önkormányzatok más társulásban kívánja a házi segítségnyújtás feladatát ellátni, ami gondozottak és foglalkoztatottak létszámcsökkenését eredményezte.

Számításba kellett venni azt is, hogy a térítési díj emelkedése jelentősen átrendezheti a szolgáltatás tartalmát, ezzel együtt annak költségvetését is.

Ezeket a folyamatokat a költségvetés megalkotásakor előre pontosan meghatározni nem lehetett. A Társulás I. félévi költségvetése viszont ezeket a bizonytalanságokat egyértelműen visszatükrözi.

A Társulás I. félévi gazdálkodásának bemutatása kapcsán az a sajátos helyzet állt elő, hogy a Munkaszervezet 2013. június 30-i megszűnése következtében az I. félévi teljesítési adatok egyben a Társulás I. félévi költségvetésének módosítása alapjául szolgálnak, hisz a II. félévtől a Társulás költségvetésében módosult feladatellátással a Pápakörnyéki Önkormányzatok Feladatellátó Intézménye költségvetését kell az I. félévi adatok birtokában megtervezni.

**Bevételek alakulása:**

A bevezetőben írt folyamatok leginkább az intézményi működési bevételek kapcsán láthatóak.

Az eredeti előirányzathoz képest, ami 19.590 e Ft volt a bevételek az I. félévben 6.839 e Ft, 35 %-ban teljesültek.

Csökkent az ellátottak száma, változtak a gondozottak igényei, ami abban nyilvánult meg, hogy sokkal inkább a valós szükségletükhöz igazították a házi gondozás időtartamát, így csökkentették a fizetendő térítési díj összegét.

A 2013. év eleji tényleges létszámadatok alapján terveztük a kiegészítő normatív támogatás többletigényét is 14.799 e Ft összegben. Azt tudtuk, hogy ez a bevétel csak a pótigénylés benyújtásakor, tehát a II. félévben realizálódhat, azonban a tervezett összeget a házi segítségnyújtás Társuláson belüli I. félévi tényleges változásaihoz szükséges igazítani. Egész év távlatában ezt a kiegészítő támogatást tekintettük a költségvetési egyensúly megteremtésének az alapjául.

A bevételek változása miatt, annak érdekében, hogy a Társulás és intézménye a Munkaszervezet működése biztosított legyen szükséges volt az előző évi pénzmaradvány igénybevételére 5.745 e Ft ősszegben.

**Kiadások alakulása:**

A főbb kiadási előirányzatot teljesítési adatai kapcsán megállapítható, hogy az a személyi juttatások tekintetében az 50,4 %, a dologi kiadások estén pedig 51,3 % volt.

A személyi kiadások vonatkozásában két meghatározó körülmény merült fel:

- az év eleji átalakulás miatt több házi gondozó munkaviszonyának megszüntetésére került sor, azonban ez a költségvetésben a felmentés és végkielégítés költségeire tekintettel az I. félév adataiban nem jelenik meg megtakarításként,

- annak ellenére, hogy azoknak az önkormányzatoknak az estében, akik más társulásban látják el a házi segítségnyújtás feladatát a foglalkoztatott házi gondozót az új társulás átvette.

A dologi kiadások vonatkozásában a teljesítési adatokat több tényező árnyalja:

- tervezett feladat végrehajtása és annak költségvetési vonzata, mint pl. a belső ellenőrzés az év II. félévét terheli,

- illetve megállapítható az is, hogy vannak olyan területek, ahol az I. félévi teljesítés már az egész évi előirányzatot meghaladta, mint a sport feladatok tekintetében 1.829 e Ft-al.

Az I. félévi adatokból az is megállapítható, hogy az egyes szakfeladatok dologi kiadásai vonatkozásában szükséges a II. félévben az előirányzat megemelése a feladatellátás biztonsága érdekében.

A Munkaszervezet I. félévi bevételeinek és a kiadásainak zárását követően a beszámolóban a II. félévi intézményi előirányzat átvezetésre került a Társulás költségvetésébe, annak érdekében, hogy a 2013. július 1-től működő Feladatellátó Intézmény költségvetését a Társulás költségvetése részeként meg lehessen állapítani.

Összességében megállapítható, hogy a Társulás és intézménye gazdálkodását 2013. I félévben több előre nem látható folyamat befolyásolta, azonban ennek ellenére a gazdálkodás stabilan működőképes maradt.

Takácsi, 2013. szeptember 2.

**Kunszt Szabolcs**

**elnök**

**Pápakörnyéki Önkormányzatok Feladatellátó Társulás**

**Társulási Tanács**

**/2013. (IX. 12.) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás 2013. I. félévi gazdálkodásáról szóló beszámolót az előterjesztés szerinti tartalommal jóváhagyja.

Határidő: Folyamatos

Felelős: Elnök